Boris Okánik

Boris Okánik (* 25. december 1929, Nové Zámky) je bývalý slovenský tenista a tenisový rozhodca.

Na dorasteneckých majstrovstvách ČSR v Pardubiciach sa prebojoval až do semifinále v kategórii do 16 rokov. V rokoch 19481952 vyhral viacero turnajov na južnom Slovensku za klub Slovan Bratislava, po presídlení do Banskej Bystrice sa stal viacnásobným majstrom tamojšieho kraja.

V rokoch 19661991 bol predsedom tenisového oddielu v Banskej Bystrici, od roku 1970 bol členom predsedníctva Stredoslovenského tenisového zväzu. Od roku 1990 bol členom predsedníctva STZ, ako predseda komisie rozhodcov. V spolupráci s medzinárodnými rozhodcovskými komisiami zabezpečil kvalitné fungovanie rozhodcov na prvých profesionálnych podujatiach na Slovensku a napokon aj na daviscupových a fedcupových stretnutiach reprezentácie. Funkciu predsedu komisie rozhodcov vykonával do roku 2005.

Za svoju organizačnú a rozhodcovskú činnosť získal viacero ocenení.

Externé odkazy 
Zdroj, z ktorého pôvodne čerpal tento článok

Sieň slávy slovenského tenisu
Slovenskí tenisti
Slovenskí tenisoví rozhodcovia
Osobnosti z Nových Zámkov